Der ersti Idruck vo  Miami isch eher trüeb gsi...es hät grad churz vorher no grägnet und de Himmel isch grau gsi. Trotzdem hät d Temperatur aber pässled - es isch zum Glück nüm ganz so heiss gsi wie in Mexiko. Während mir vom Airportshuttle zu eusem Hotel chauffiert worde sind, händ mir nonig gnau gwüsst wo die Fahrt ände wird. Uf de Homepage vom Hotel häts nur gheisse South Miami Beach...D Realität hät dänn chli anderst usgseh, s Hotel isch nämli in North Miami Beach gsi. S Zimmer und die knapp 40m zum Strand sind tip top gsi,  nur d Distanz zum hipe Art Deco South Beach - Viertel isch wiiter gsi als mir agno händ.